JayJayThrowThrow/commonwealth-wiki-mix huggingface dataset:
1977 ශ්‍රී ලංකා කෝලහාලය

පසුබිම

නිදහසෙන් පසු, විශේෂයෙන් 'සිංහල පමණයි' පනතෙන් පසුව දෙමළ වැඩි ජනගහණයක් ඇති උතුරු සහ නැගෙනහිර පළාත්වලට වැඩි බල තල අවශ්‍ය යැයි දෙමළ පක්ෂ ඉල්ලා සිටියහ. තවත් සමහරෙක් තවත් ඉදිරියට යමින් ෆෙඩරල් පාලනයක් ඉල්ලා සිටියහ. අගමැතිවරුන් දෙදෙනෙකු සමග ගිවිසුම් කීපයක් (අඩු ගණනේ දෙකක්) තිබුණු අතර ඒ එකක් වත් ක්‍රියාත්මක නොවීය. අවසානයේ බලාපොරොත්තු කඩ වූ දෙමළ නායකයෝ, එක්ව සිටීමෙන් ප්‍රයෝජනයක් නොමැති බවත් එකම විසඳුම වෙනම රාජ්‍යයක් බවත් තීරණය කළහ. 1974 දී, උතුරු නැගෙනහිර දෙමළ ජනතාව නියෝජනය කළ සියලුම ප්‍රධාන දෙමළ පක්ෂ එක සංවිධානයක් යටතට පැමුණුනාහ. ඒ දෙමළ එක්සත් විමුක්ති පෙරමුණය. අනතුරුව 1976 දී යාපනයේ වඩුක්කොඩෙයි හීදී පවත්වන ලද සමුළුවකදී වෙනම රාජ්‍යයක් (Tamil Eelam ) කරා යා යුතු යයි ඔව්හු එකඟතාවයකට පැමිණියහ.

1977 ජුලි 21 දින පැවැත්වූ මැතිවරණයේදි දෙමළ දිස්ත්‍රික්ක සම්පූර්ණයෙන්ම වාගේ ඡන්දය ප්‍රකාශ කළේ දෙමළ එක්සත් විමුක්ති පෙරමුණටයි (TULF). මෙම පක්ෂය ශ්‍රී ලංකාව තුළ දෙමළ ප්‍රදේශ වෙන් විය යුතු බවට විවෘතව කථා කළ පක්ෂය විය. වී.නවරත්නම්ගේ නායකත්වයෙන් යුත් 'ටැමිලර් සුයට්චි කලහම්' නැතහොත් දෙමළ ස්වපාලන පක්ෂය වැනි පක්ෂද වෙන්වීම අරභයා පක්ෂපාතීව කථා කළ නමුදු එම පක්ෂය පිළි ගැනුණේ නැත. ස්වපාලන සඳහා ඉදිරිපත් වූ එම පක්ෂයට එකද අසුනක්වත් හිමි කර ගැනීමට නොහැකි විය.

අවුරුදු කීපයක් යාපනය ප්‍රදේශයේ යුද්ධ හමුදාවට සහ පොලීසියට විටින් විට පහර දෙනු ලැබිණි. මෙය කරන ලද්දේ ආයුධ සන්නද්ධ දෙමළ තරුණ කණ්ඩායම් විසිනි. මෙම පිරිස ඉතා සුළු සංඛ්‍යාවකි. ප්‍රචණ්ඩකාරී ක්‍රියා මාර්ගයකින් වෙනම රාජ්‍යයක් දිනා ගැනීම ඔවුන්ගේ අරමුණ විය. ද්‍රවිඩ එක්සත් විමුක්ති පෙරමුණ සහ සන්නද්ධ සටන් කාමීන් අතර කිසියම් සම්බන්ධයක් තිබෙන බව නව අගමැති ජූනියස් රිචඩ් ජයවර්ධන ඒත්තු ගත්තේය. එමෙන්ම මෙය නීත්‍යානූකූලව මැඩ පැවැත්වීමට ද ඔහුට අවශ්‍ය විය.
කැරැල්ල

කැරැල්ල කෙසේ ආරම්භ වූයේද යන්න පිළිබඳ විවිධ මති මතාන්තර තිබුණේය. පොලිස් නිලධාරීන් පිරිසකට අවසරපත් නොමැතිව කානිවල් බලන්නට යාමට ඉඩදීමක් නිසා එය ආරම්භ විනැයි සමහරෙක් විශ්වාස කළහ. කිහිප දෙනෙක් පිළිගත්හ. කෙසේ වෙතත් පරීක්ෂණවලින් හෙළි වූයේ එය කලින් සූදනම් වී, හොඳින් සැලසුම් කිරීමෙන් අනතුරුව කරන ලද්දක් යන්නයි. 1977 අගෝස්තු 12 දින කැරැල්ල ආරම්භ වූයේ නව රජය බලයට පත් වී මාසයක් ගත වීමටත් කළිණි.
රජයේ ප්‍රතිචාරය

අමිර්තලිංගම් විසින් පාර්ලිමේන්තුවේදී ප්‍රශ්න කරනු ලැබීමෙන් පසු අගමැති ජයවර්ධන කැරැල්ල සම්බන්ධයෙන් ද්‍රවිඩ එක්සත් විමුක්ති පෙරමුණ වෙත දෝෂාරෝපණය කළේය.

"වෙනම රාජ්‍යයක් පිහිටු වීමට සූදානම්ය යන ආරංචියට මිනිසුන් කලබල වෙති. කොයි හැටි වෙතත් එවැනි ප්‍රකාශයන් කළ විට පුවත්පත් මගින් ඒවා දිවයින පුරා පතල කරයි. එමෙන්ම ඔබ ප්‍රචණ්ඩකාරී නොවන්නේ යයිද එහෙත් ප්‍රචණ්ඩත්වය ඉදිරියේ නියම වේලාවට පැමිණෙනු ඇතැයි ඔබ කියන විට ශ්‍රී ලංකාවේ සිටින අනෙක් ජනතාව කුමක් කරනු ඇතැයි ඔබ සිතන්නේද. ඔවුන් ප්‍රතිචාර දක්වනු ඇත්තේ කෙසේද? ඔබට යුද්ධය අවශ්‍ය නම් යුද්ධය වේවා. සාමය අවශ්‍ය නම් එය එසේ වේවා ඔවුන් එසේ කියනු ඇත. එය මා කියනා දෙයක් නොවේ. ශ්‍රී ලංකා ජනතාව කියන දෙයකි."

අවසානයේ අගෝස්තු 20 දින රජය ඇඳිරි නීතිය ප්‍රකාශයට පත් කොට කලබල මැඩ පැවැත්වීමට හමුදාව යවන ලදී.
ප්‍රථීඵලය

මෙම කැරලිවලින් අනතුරුව දෙමළ තරුණයින් රැඩිකල්වාදීන් වූහ. ද්‍රවිඩ එක්සත් විමුක්ති පෙරමුණ ස්වාධීනත්වය ලබා ගැනීම සඳහා නීතියෙන් සහ ව්‍යවස්ථානුකූල මාර්ගවලින් ගන්නා ක්‍රියා මාර්ග කිසි දිනෙක සාර්ථක නොවන බවත් එකම විසඳුම ආයුධ සන්නද්ධ අරගලය බවත් ඔවුහු තේරුම් ගත්හ.
පුවත්පත්වල උපදෙස් තීරුව

උපදෙස් තීරුව යනු පුවත්පතක හෝ සඟරාවක උපදෙස් තීරු රචකයෙකු විසින් ලියනු ලබන උපදෙස් තීරුවයි. (කථා ව්‍යවහාරයෙහි මෙම තීරුව ලියනු ලබන්නා හඳුන්වන්නේ Agony aunt වශයෙනි. පිරිමි කෙනෙකු නම් Agony Uncle වශයෙනි) ඉදිරිපත් කරනු ලබන්නා සැනසිලිදායක උපදෙස් සපයන වැඩිහිටි කාන්තාවක් බැවින් Aunt නම යෙදී ඇත.

උපදේශ තීරු රචකයෙක් කියවන්නන්ගේ පෞද්ගලික ප්‍රශ්නවලට, පිළිතුරු සපයයි. විශේෂයෙන් ලිංගික ගැටලුවලට උපදෙස් සපයයි. බොහෝ විට ප්‍රශ්ණ සහ පිළිතුරු සකස් කරනු ලබන්නේ කාර්යාලය තුලදීය. ඇගනි ආන්ට් යනු ඇත්තෙන්ම ලේඛකයින් කීපදෙනෙකුගෙන් සැදුම්ලත් මණ්ඩලයකි. මැජොරි ප්රූප් ගේ නම (ඡායාරූපයද සමඟ) පළවුනේ ඇය විශ්‍රාම ගොස් බොහෝ කලකට පසුවයි. නාමික ලේඛකයාගේ නම ව්‍යාජ නමක් විය හැක. ඒ සමඟ පලවන පින්තූරය නියම ලේඛකයාගේ රූපයට තරමක් දුරට සමාන විය හැක.
උපදෙස් තීරු රචකයින් පිළිබඳ උදාහරණ

බොහෝ උපදෙස් තීරු ලිපි දැනට ගිණිය නොහැකි පුවත්පත් සංඛ්‍යාවක දක්නට ලැබේ. එක්සත් ජනපදයේ එවැනි ඉතා ප්‍රසිද්ධ අය අතරට ඩියර් ඇබි, (Dear Abby) ඈන් ලැන්ඩර්ස්, සහ නවීන ආකෘතියකින් “ටෙල් මී එබවුට් ඉට්” (Tell me about it) තීරුව ලියන කැරොලින් හැක්ස් යනාදිහු ඇතුලත් වෙති. www.justasksandy.com වැනි අන්තර්ජාල අඩවි මෙවැනි උපදෙස් විශාල ප්‍රේක්ෂක පිරිසකට සපයයි.

තීරු රචක උපදෙස් අන්තර්ජාලයේද දැනට දැකිය හැක. ස්වේච්ඡාවෙන් වැඩ කරන බොහෝ ‘ඇගනි ආන්ට්’ ලා සිටින අඩවි විශාල සංඛ්‍යාවක් හරහා පැතිරී ඇති එක් වැඩ සටහනක් තිබේ. මෙවැනි “Wisdom of the crowd” (සාමූහික නුවණ) අඩවි දිනපතා ඉදිරිපත් කරනු ලබන ගැටලු ගැන සාකච්ඡා කරන ලෙස එම අඩවි වලට ප්‍රවිශ්ඨ වන්නන්ට ආරාධනා කරති. මෙයින් බොහෝ දෙනෙකුට තමන්ගේ ගැටලු වලට නොමිලේ පිළිතුරු ලබා ගත හැකිය. එසේ වුවත් විනෝදය බලාපොරොත්තුවෙන් ඇතැම් අය බොහෝ විට කරන පිළිතුරු සැපයීම් නිසා අවංකව එම කාර්ය කරන අය අපහසුතාවයන්ට පත් වෙති. එබැවින් මෙවැනි වෙබ් අඩවි ඉතා සීරුවෙන් පරික්ෂා කළ යුතුය. තවත් අඩවි පෞද්ගලිකව සපයන පිළිතුරු සඳහා මුදල් අය කරන අතර අනෙකුත් පිළිතුරු නොමිලේ සපයනු ලැබේ. මෙයට උදාහරණයක් නම් www.itsworthasking.com අඩවියයි.

නව අන්තර්ජාල ඇගනි ආන්ට් පරපුරක් ජනප්‍රිය වී තිබෙන බව ඔප්පු වී තිබේ. වෙබ් අඩවි තව දුරටත් වාරතාකරුවන්ගෙන් ලබා ගන්නා ප්‍රශ්න මුද්‍රණය නොකරති. එහෙත් ඒ වෙනුවට පෞද්ගලිකත්වය ආරක්ෂා වන පරිදි ගැටලුව සහ පිළිතුරු වෙනුවෙන් වග කියති. ඉලෙක්ට්‍රොනික සන්නිවේදනයේ වේගවත් භාවයට ස්තුති වන්නට ඇගනි ආන්ට්ස්ලා තවමත් සිටිති. එහෙත් කිසියම් ගාස්තුවක් අය කර ඊ මේල් මගින් ප්‍රතිචාර දක්වති.
ආදර්ශ ආකෘති

ප්‍රශ්න බොහෝ විට අත්සන පමණක් යොදමින් නිර්නාමිකව විමසනු ලැබේ. උදාහරනයක් වශයෙන් කිසියම් කෙනෙකු තමන්ගේ සහකරු හෝ සහකාරියගේ නොමනා හැසිරීමක් ගැන විමසන්නේ Confused –Johannesburg යනුවෙන් සඳහන් කරමිනි.

ලෝකයේ පළමු අන්තර්ජාල උපදේශ තිරුව වූයේ කෝර්නල් විශ්ව විද්‍යාලයේ “ Dear uncle Ezra” නම් 1986 දී ආරම්භ කරන ලද වෙබ් අඩවියයි.
References

http://en.wikipedia.org/wiki/Advice_column
බ්‍රෝඩ් ෂීට් (පුවත්පත්වල හැඩය හා ප්‍රමාණය ගැන මිම්මකි)

බ්‍රෝඩ් ෂීට් (පුවත්පත්වල හැඩය හා ප්‍රමාණය ගැන මිම්මකි)



ඒ ඒ පුවත් පත්වල ප්‍රමාණයන් - 2005 අගෝස්තුවේදී -
‘ල මොන්ඩේ’ පත්‍රය බර්ලයිනර් ෆෝර්මැට් ස්වරූපයෙනි.
‘ද ගාඩියන්’ පත්‍රය බ්‍රිතාන්‍ය බ්‍රෝඩ් ෂීට් ස්වරූපයෙනි.
‘ඩේලි මේල්’ පුවත් පත ටැබ්ලොයිඩ් වර්ගයේ එකකි.
ද ටයිම්ස් පත්‍රය කොම්පැක්ට් ස්වරූ‍පයෙනි.

බර්ලයිනර් සෙයිටුන්ග් සහ නියුස් ඩියුට්ෂ්ලන්ඩ් පත්‍ර දෙක බ්‍රෝඩ් සීට් සහ බර්ලයිනර් දෙක අතර ප්‍රමාණයකි. ප්‍රමාණය බලා ගැනීම සඳහා සුදු පාට A 4 ප්‍රමාණයේ කඩදාසියක් ඉදිරියෙන් තබා ඇත.

බ්‍රෝඩ්ෂීට් යනු විවිධ පුවත් පත්වල හැඩයන් අතර විශාලතම ප්‍රමාණයයි. එහි විශේෂ ලක්ෂණයක් වන්නේ පිටුවේ දිග ප්‍රමාණයයි. (සාමාන්‍යයෙන් මෙය අඟල් 22 ක් හෝ ඊට වැඩිය) මෙම වචනය භාවිතයට පැමිණෙන්නේ ජනප්‍රිය තනි පිටුවේ කවි කොළ හෝ දේශපාලන උපහාස ප්‍රකාශන අඩංගු වීදි වල විකුණන ලද ප්‍රකාශනයන් මුල් කර ගනිමිනි. මෙම බ්‍රෝඩ්ෂීට් ප්‍රමාණයේ පළමු පුවත්පත නම් 1618 දී ප්‍රකාශනය කළ Dutch Courante uyt Halian පුවත්පත යි.

අනෙකුත් සාමාන්‍ය පුවත්පත්වල හැඩයන් කුඩා බර්ලයිනර්, ටැබ්ලොයිඩ්/කොම්පැක්ට් යනාදී නම් වලින් හැඳින්වේ.

විස්තර

බොහෝ බ්‍රෝඩ්ෂීට් පුවත්පත් සාමාන්‍යයෙන් අඟල් 29½ x 23½ වේ. මෙය සාමාන්‍ය ටැබ්ලොයිඩ් පුවත්පතක් මෙන් දෙගුණයක් විශාලය. ඕස්ට්‍රේලියානු සහ නවසීලන්ත බ්‍රෝඩ්ෂීට් ප්‍රමාණයේ පුවත්පත් හැම විටම A 1 ප්‍රමාණයේ ඒවාය.(84.1 x 59.4 සෙ.මී)

එක්සත් ජනපදයෙහි බ්‍රෝඩ්ෂීට් එකකින් ඉදිරිපිටු බාගය අඟල් 15 ක් දිගු වන අතර දිග අඟල් 22¾ කි. බොහෝ එක්සත් ජනපද පුවත්පත් වල අමුද්‍රව්‍ය මිළ අඩු කර ගැනීම සඳහා එම පුවත්පත් වල ප්‍රමාණය අඟල් 22¾ x 12 දක්වා අඩු කර ඇත.
බ්‍රෝඩ්ෂීට් ප්‍රමාණය වර්ග දෙකකි.

• සම්පූර්ණ බ්‍රෝඩ් සීට් ප්‍රමාණය:- සම්පූර්ණ බ්‍රෝඩ්ෂීට් ප්‍රමාණයේ කොළයක් කෙළින් අතට භාගයක් වන සේ නවනු ලැබේ. එවිට එය පිටු 4 ක් ලෙස සකස් වේ. මෙය පළමු පිටුව සහ පළමු පිටුවේ ඇතුල් පැත්ත සහ අවසාන පිටුව සහ අවසාන පිටුවේ ඇතුල් පැත්තයි. මෙම පිටු හතර සාමාන්‍යයෙන් ‘ස්ප්‍රෙඩ්’ (Spread) යනුවෙන් හැඳින්වේ. ඇතුල් බ්‍රෝඩ්ෂීට් පිටු ඒ ආකාරයෙන් අතුලත් කරනු ලැබේ.
• භාග බ්‍රෝඩ්ෂීට් ප්‍රමාණය:- භාග බ්‍රෝඩ්ෂීට් යනු සාමාන්‍යයෙන් ඇතුල් පිටුවකි. ලම්බාකාරව නවන ලද එකක් නොවේ.

සාමාන්‍ය ක්‍රමයට නොවන පුවත්පතක් සඳහා උදාහරණයක් නම් එය පිටු දෙකේ භාග බ්‍රෝඩ්ෂීට් ප්‍රමාණයේ හෝ පිටු හතරේ සම්පූර්ණ බ්‍රෝඩ්ෂීට් ප්‍රමාණයේ පුවත්පත් විය හැකිය.

බ්‍රෝඩ්ෂීට් ක්‍රමයේ පත්තර, පත්තර විකුණන ස්ථානවල ඉඩකඩ පිරිමසා ගැනීම සඳහා දෙකට නමනුලැබේ. මෙම ක්‍රමය පිටු අංක සඳහා බලපාන්නේ නැත. බොහෝ වැදගත් ප්‍රවෘත්තිමය කථා හරස් නැම්මට උඩින් යොදනු ලැබේ. මෙය ටැබ්ලොයිඩ් ප්‍රකාශනවල දක්නට නොලැබේ. ඒවායේ මෙම හරස් නැමීම දක්නට නොමැත.

ඓතිහාසිකව ගත් කල බ්‍රෝඩ්ෂීට් ක්‍රමය සංවර්ධනය වයේ 1712 දී පත්‍රවල පිටු ප්‍රමාණය අනුව බද්දක් අය කිරීම ආරම්භ කිරීමෙන් පසුවය.

බ්‍රෝඩ්ෂීට් ක්‍රමයේ පුවත්පත් මුද්‍රිත ප්‍රවෘත්ති පතුරුවා හැරීම සඳහා වඩා ජනප්‍රිය ආකෘතියක් බවට පත් වී තිබේ. මෙම ක්‍රමයට ලෝකයේ ඉංග්‍රීසි භාෂාවෙන් පල වන විශාල බෙදා හැරීමක් සහිතව පවතින පුවත් පතක් නම් “ ද ටයිම්ස් ඔෆ් ඉන්ඩියා” පුවත් පතයි. ඊළඟට ඒ ආසන්නයටම පැමිණෙන්නේ “ද නිව් යෝර්ක් ටයිම්ස්” පුවත්පතයි. (ඔඩිට් බියුරෝ ඔෆ් සර්කියුලේෂන් අනුව)
References

http://en.wikipedia.org/wiki/Broadsheet
ශ්‍රී රාජාධි රාජසිංහ රජ

ශ්‍රී රාජාධි රාජසිංහ (ක්‍රි.ව. 1782-1798) නමින් සිහසුනට උරුමකම් ලැබූ ඔහු කීර්ති ශ්‍රී රාජසිංහ රජුගේ සොහොයුරාය. ඔහුද තම සහෝදරයා සමග මදුරෙයි හි සිට මෙහි පැමිණියේ කුඩා ළමයෙකුව සිටියදීය. මේ හේතුව නිසාම ඔහු හැදී වැඩුනේ උඩරැටියෙකු පරිද්දෙනි. සිංහලයෙකු පරිද්දෙනි. එවකට මල්වතු විහාරයේ නායක හිමියන්ගේ දක්ෂතම ශිෂ්‍යයෙකු ලෙස කැපී පෙනුණේය. ඔහු විවිධ දක්ෂතාවලින් යුත් අයෙකු විය. භාෂා බොහොමයක් ඉගෙන ගත්තේය. පාලි සහ සංස්කෘත ද ඒ අතර විය. බුද්ධාගම සම්බන්ධයෙන් නොමසුරු දායකත්වයක් සැපයූ ඔහු කාව්‍ය රසිකයෙකු විය. එසේම කවියෙක් ද විය. අසදෘස මහා ජාතක කාව්‍යට සිංහල සන්නස ලියා තිබෙන්නේ මෙම රජු විසිනි.

රජතුමා වයස්ගතව සිටියේය. නමුත් රජතුමාට දරුවන් නොසිටියේය.අනුපාතික රජතුමා ලෙස පත්වීමට රජතුමාගේ බිරිඳගේ සහෝදරයන් වූ මුත්තුසාමි සහ කන්නසාමී කුමරාදෙනා සිටියේය. පිළිමතලාවේ පළමු අධිගාර් නොහොත් අගමැති තනතුර දරමින් සිටියේය. ඔහු අති දක්ෂ, බලලෝභි, කූට උපක්‍රමයෙහි දක්ෂ පුද්ගලයෙකු විය .ඔහු කන්නසාමි කුමරා හට උපකාර කළේය .පිළිම තලව්වේ මහාධිකාරම්ගේ කුමන්ත්‍රණයක් යටතේ රජතුමාව මරා කන්න සාමි කුමරු රජ කරවීමට උපායක් කල්පනා කළේය. එය නම්,රජතුමා හට සොරස්තුරන් එන බැවින් රාත්‍රී මුර සංචාරයේදී කිව්වා.කන්න හට.
* මහනුවර රාජධානිය
* සිංහලේ රාජාවලිය
*
රිටි පැනීම

රිටි පැනීමේ ඉසව්වේදී ක්‍රීඩකයෙකු දිග, නැමෙන සුලු රිටක් භාවිත කරනු ලැබේ. මෙම රිට ෆයිබර් ග්ලාස් හෝ කාබන් ෆයිබර් වලින් තනන ලද්දකි. මෙම ක්‍රීඩාව පුරාණ ග්රීසියේ භාවිත වී ඇත. මෙම ක්‍රීඩා ඉසව්ව 1896 සිට පිරිමි සඳහාද 2000 දී ගැහැණු සඳහාද ඔලිම්පික් ක්‍රීඩා ඉසව්වක් විය.
ඉතිහාසය

පුරාණ කාලයේ උතුරු මුහුද ආශ්‍රිතව නෙදර්ලන්තයේ ෆ්‍රයිස්ලන්ඩ් වැනි පඳුරු වලින් ගහණ ගොහොරු බිම් සහ කේම්බ්රිජ්ෂයර්, හන්ටින්ඩන්ෂයර්, ලින්කන්ෂයර්, නෝෆෝක් ප්‍රදේශ වල වූ විශාල වගුරු බිම්ද තරණය කිරීම සඳහා රිටි භාවිතා කරන ලදි. මෙම වගුරු බිම් වල වතුර බැස යාම සඳහා නිර්මාණය කරන ලද කෘතිම ක්‍රම නිසා ප්‍රදේශයේ ඇල මාර්ග ජාලයක් නිර්මාණය වූ අතර හැම එකක්ම වාගේ එකට එකක් සම්බන්ධ විය. මේවා තරණය කිරිම සඳහා රිටි යොදා ගත් අතර, එවැනි රිටි එකතුවක් සෑම නිවසකම ගොඩ ගසා තිබුනි. වැනිසියානු ඔරු පදින්නන් ද ඔරුවේ සිට ගොඩ බිමට පැනීම සඳහා මෙම රිටි යොදා ගත්හ. මෙම ක්‍රමය ජනතා ක්‍රියාකාරකමක් දක්වා වර්ධනයවූ අතර අවසානයේ වාර්ෂිකව පවත්වනු ලබන තරඟයක් බවට පත් විය. මෙම ක්‍රීඩාවේ මුල් ස්වරූපය හරහට පැනීම වූ නමුත් එම ක්‍රමය ක්‍රීඩා තරඟ වලට කිසි දිනෙක යොදා නොගැනුනේය. ඒ වෙනුවට ඉහළ පැනීම පමණක් ක්‍රීඩාවෙහි දක්නට ලැබේ.

ජෙහාන් සී.එෆ්.ගට්ස්මුත් සහ ෆෙඩ්රික් එල් ජාන් විසින් මෙය ජිම්නාස්ටික් අභ්‍යාස වලට හඳුන්වා දීමෙන් පසු 1850 දී පමණ ජර්මනිය තුල මෙහි නවීන තරඟ ඇරඹුනේය. දහනම වෙනි ශත වර්ෂය අවසානයේ එක්සත් ජනපදයේ නවීන රිටි පැනීමේ තාක්ෂණය වර්ධනය විය. බ්රිතාන්යයේ මෙය පළමු වරට භාවිතා වූයේ කැලිඩෝනියන් ක්‍රීඩා වලදී ය. ආරම්භයේදී රිට සඳහා උණ ලී හෝ අලුමිනියම් භාවිතා විය. රිටි පැනීමේ සාර්ථකත්වය මුලින්ම තීරණය කරන ලද්දේ උස අනුව නොව පනින ලද දිග ප්‍රමාණය මැනීමෙනි. පසු කාලයේදී ෆයිබර් ග්ලාස් සහ කාබන් ෆයිබර් කොටස් යොදා තැනුනු වඩාත් නම්යශීලී රිටි හේතුවෙන් ක්‍රීඩකයින්ට නව උස ප්‍රමාණයන් කරා ළඟා වීමට හැකි විය. රිටි පැනීම සඳහා ක්‍රීඩකයාගේ වේගය සහ ජවය අත්‍යාවශ්‍ය වන අතර තාක්ෂණික දක්ෂතාවන්ද ඒ හා සමානවම වැදගත් වේ. රිටි පැනීමේදී කෙළින් අතට සිටුවා ඇති කණු දෙකක් මත ඉහළ කොනේ රඳවා ඇති හරස් පොල්ලක් මතින් එම පොල්ලේ නොගෑවෙන ලෙස පැනීම කළ යුතුය.

ප්‍රවර්ගය:මලල ක්‍රීඩා
ශ්‍රී විජය රාජසිංහ රජ

නරේන්ද්‍ර සිංහ රජුගේ පළමු බිරිඳගේ සහෝදරයා නොහොත් රජුගේ මස්සිනා වූ ශ්‍රී විජය රාජසිංහ එම නමින්ම මහනුවර රාජධානියේ රජු ලෙස සිහසුනට පත් විය. ඔහු දකුණු ඉන්දියාවේ විජයනගර් පරම්පරාවෙන් පැවත එන්නෙකි. ඔහුගේ සම්භවය ද මදුරෙයි නගරයයි.

නව රජු සැලකිය යුතු තරමේ ප්‍රබුද්ධයෙකු විය. හින්දු භක්තිකයෙකු වුවත් ජාතික ආගම වූ බුද්ධාගමේ උන්නතිය සඳහා සම්පූර්ණ අවධානය යොමු කළේය. ඔහු රටේ නොයෙක් ස්ථානවල ගල් ලෙන්වල බුදුන්ගේ සැතපෙන පිළිම, හිටි පිළිම, හා හිඳි පිළිම ජීවමාන ප්‍රමාණයට ගලින් නිම කිරීමට කටයුතු කළේය. එවකට මුහුදු බඩ ප්‍රදේශ පාලනය කරමින් සිටි ලන්දේසීන් සමග වෙළඳ කටයුතු මුල් කරගෙන සටන් කීපයක නියැලීමට රජුට සිදු විය. ශ්‍රී විජය රාජසිංහ පල්ලි විනාශ කළේය. ලන්දේසීන්ට හා පෘතුග්‍රීසීන්ට නොයෙක් වද හිංසා පැමිණ වූ අතර එම තත්වය කීර්ති ශ්‍රී යුගය දක්වා පැවතියේය. රටේ ව්‍යසනකාරී සිද්ධීන් කීපයක් ඇති වූ අතර එවැනි දෑ සිදු වන්නේ රජුගේ ක්‍රියා කලාපයන් නිසා යැයි රජු සිතුවේය. එයින් පසු පමණක් රජුගේ එම ක්‍රියා නැවතුණේය.
මදුරෙයි රාජකීය පවුල සමග විවාහ සබඳතා

රජු සිහසුනට පත් වීමෙන් පසු දකුණු ඉන්දියාවෙන් බිරිඳක් ගෙන්වා ගැනීමට අපේක්ෂා කළේය. මේ සඳහා ඔහු 1739 දී මදුරෙයි නගරයට දූතයින් දෙදෙනෙකු යැව්වේය. බංගරුතිරුමලගේ පවුලේ අය රජුගේ යෝජනාව පිළිගත්හ. එම පවුල ඒ වන විට වාසය කළේ ශිවනංග සමීන් හි තිරුපචේතිරම් අසල වෙල්ලෙයි කුරුච්චි කොටුවේය. බංගරු තිරුමලගේ ඤාති වූ රාම ක්‍රිෂ්ණප්පා නායක සහ නරෙනප්පා නායක නම් සහෝදරයින් දෙදෙනා රාම්නාද් නම් ස්ථානයේදී රජුගේ නියෝජිතයන් දෙදෙනා මුණ ගැසුනාහ. නරෙනප්පා නායක හට විවාහ කර දෙන වයසේ දියණියක් සිටි අතර ඔව්හු මහනුවර රජුගේ ඉල්ලීමට කැමැත්ත පළ කළහ. සහෝදරවරු ඔවුන්ගේ පවුලේ අයද ඤාතීන් ද රජුගේ නියෝජිතයා සමග දියණියගේ විවාහ මංගල්‍යය උදෙසා ලංකාවට පැමිණියහ. පසුව ඔව්හු නෑදෑ හිතමිත්‍රාදීන් සමග මහනුවර පදිංචි වූහ.

1747 දී ශ්‍රී විජය රාජසිංහ තවත් මදුරෙයි කුමරියක් සරණ පාවා ගත්තේය. මේ සෑම මනමාලියකම ඇයගේ නෑදෑයින් කණ්ඩායමක් ගෙන ආහ.
මරණය

රජු ඔහුගේ අනුප්‍රාප්තිකයා නම් කළ විගසින් මිය ගියේය. ඔහුට දරුවන් නොමැති විය. ඔහු රජ බවට පත් වීමට නම් කරනු ලැබුවේ ඔහුගේ බිරිඳගේ සොහොයුරා වූ තමන්ගේ වැඩිමල් මස්සිනාය. හෙතම ඔහුගේ සොහොයුරිය රජු සමග විවාහ වූ දිනයේ සිටම රජ මාළිගයේ සිටි තැනැත්තෙකි. අනුප්‍රාප්තිකයෙකු පත් කිරීම සම්බන්ධයෙන් වූ මෙම විශේෂිත ක්‍රමය නිසා නරෙනප්පා නායකගේ පුතා කීර්ති ශ්‍රී රාජසිංහ නමින් මහනුවර සිහසුන උරුම කර ගත්තේය.


ප්‍රවර්ගය:ශ්‍රී ලංකාවේ රජවරු
ලන්දේසීන් සහ පෘතුග්‍රීසීන්

පෘතුග්‍රීසී පාලනය හැම විටම සීමා වී තිබුණේ මුහුදු බඩ පළාත්වලටයි. ඔවුන්ගේ ආගමට හරවා ගත් බොහෝ මිනිසුන් ධීවරයෝ වූහ. ඔවුන්ගේ බලයේ කොඳු නාරටිය වූයේ එයයි.

තම පාලන ප්‍රදේශ පුළුල් කර ගැනීමට අවශ්‍යව සිටි පෘතුග්‍රීසීන්ගෙන් පළිගැනීම සඳහා සිංහල රජු විසින් ලන්දේසීන් ප්‍රයෝජනයට ගන්නා ලදී. ලන්දේසීන්ගේ පැමිණීම පෘතුග්‍රීසීන්ට සතුරන් දෙදෙනෙකු සමග ගණු දෙණු කිරීමක් වූයේය. අවසානයේ ලන්දේසීන් සමග ගිවිසුමකට බැඳීමට පෘතුග්‍රීසීන්ට බල කෙ‍රිණි. එහි අර්ථය වූයේ විවෘත ආර්ථිකයට එළඹීමයි. අවසානයේ පෘතුග්‍රීසීහු ලංකාව අත හැරදා ගිය අතර ඉතිහාසය රොඩු ගොඩක් බවට පත් වූහ.

පෘතුගාලය සමග යුද්ධ කිරීම ඔවුන්ගේ පාලකයා වූ ස්පාඤ්ඤයේ රජුට එරෙහිව කරන යුද්ධයක් විය. එක් වතාවකදී පෘතුගාලය ස්පාඤ්ඤයෙන් නිදහස ඉල්ලා සිටි අවස්ථාවෙදී නෙදර්ලන්තය, පෘතුගාලය සමග සාමයක් ඇති කර ගත්තේය. ඉන් පසු ගෝවේදී අත්සන් කරන ලද ගිවිසුමක් මගින් ලංකාවේ අත්පත් කර ගත් ප්‍රදේශ බෙදූහ. සෙමෙන් සෙමෙන් ලන්දේසීහූ ලංකාවේ සහ ඉන්දුනීසියාවේ මුහුදු බඩ පෙදෙස් සහ පිටත පෙදෙස්වල පාලකයෝ වූහ. පෘතුග්‍රීසීන්ට ඉතිරි වූ පෙදෙස් ලන්දේසීන් හා ඉංග්‍රීසීන් සමග සසඳන කළ කුඩා පෙදෙස්වලට සීමා විය. ප්‍රංශයට ප්‍රථම යුරෝපයේ සමූහාණ්ඩුවක් අත් හදා බැලූවේ නෙදර්ලන්තයයි. ඔවුන්ගේ ප්‍රධාන ආකල්පය වූයේ අනිකුත් යුරෝපීය රටවල්වලට වඩා වූ ප්‍රජාතන්ත්‍රවාදයකි. ලන්දේසී ප්‍රවේශය, පෘතුග්‍රීසි පාලකයින් සමග නොවූ ජනතාවට සංස්කෘතික හා භාෂා පිළිබඳ නිදහස ලබා දෙන ලදී.

ලන්දේසීහු ඔවුනට එරෙහිව යුද්ධ කළ නරකම සතුරන්ගේ එකෙකු වූ පෘතුග්‍රීසීන්ට අවස්ථාව දුන්හ. එපරිදි ඔවුනට ස්වදේශික ජනතාවගේ බධා කිරීමකින් තොරව ලංකාව යටත් කර ගැනීමට හැකි විය.

ලංකාවේ ලන්දේසි පාලනයේ ගැටළු

ලන්දේසීහු ඔවුන්ගේ ප්‍රදේශ පාලනය කිරීම හා පුළුල් කිරීම ඇරඹූහ. මෙහිදී මහනුවර රජු තමනට උදව් ලබා ගැනීම සඳහා වෙනත් පාර්ශවයක් සෙව්වේය. මේ සඳහා ඔහු හැරුණේ ප්‍රංශය දෙසටය. අවසානයේ ඉංග්‍රීසීන් විසින් උපායශීලීව ලන්දේසි පාලන ප්‍රදේශ ලන්දේසීන්ගෙන් ලබා ගන්නා ලදී. ඒ නැපෝලියානු යුද්ධ කාලයේදීය.

ලන්දේසීන් විසින් මැලේ සොල්දාදුවන් කීප දෙනෙක් සහ පොලිස් නිලධාරීන් ලංකාවේ පදිංචි කරවූයේ ස්වදේශික ජනතාව පාලනය කිරීමේ ක්‍රමයක් වශයෙනි.

ලන්දේසින් රිපබ්ලිකන් වරුන් ලෙස රිපබ්ලිකන් නොහොත් සමූහාණ්ඩු පිළිබඳ අදහස් ලංකාවට ගෙනාවෝය.

ලන්දේසි ජනතාව අතර ඔරෙන්ජ් හි ප්‍රින්ස් පාලනයට වඩා බතාවියාවේ පාලනය ජනප්‍රිය විය. 1799 දී සිදු වූ බ්‍රිතාන්‍ය -රුසියන් ආක්‍රමණයේදී මෙය විද්‍යාමාන විය.

ප්‍රංශ ගැති රාජ්‍යයක් ලෙසට බතාවියන් සමූහාණ්ඩුව ප්‍රංශයේ සහායයෙකු විය. ඒ ප්‍රංශය බ්‍රිතාන්‍යයට එරෙහිව කළ යුද්ධයේදීය. මෙය ලන්දේසි ජනපද ඔවුනට අහිමි වීමට මග පෑදුවේය. එමෙන්ම 1797 දී සිදු වූ කැම්පර්ඩවුන් සටනේදී ලන්දේසි නාවික බලඇණියක් පරාජයට පත් වීමද හේතු විය. ලන්දේසීන්ගේ වෙළඳාම කඩා වැටීම ආර්ථික අර්බුද කීපයකට හේතු විය. 19 වෙනි ශත වර්ශයේ දෙවැනි භාගයේදී ලන්දේසීන්ගේ ධනය පෙර තිබූ මට්ටමට ගෙන ආ හැකි වූයේ 19 සියවසේ දෙවැනි භාගය තරමේදීය.
References

http://en.wikipedia.org/wiki/Dutch_Ceylon#The_Dutch_and_the_Portuguese
කන්ටි‍්‍ර මියුසික්

කන්ටි‍්‍ර මියුසික්


කන්ටි‍්‍ර මියුසික් යනු මූලිකව ම දකුණු දිග එක්සත් ජනපදවල සහ ඇපාචියන් කඳුකරයේ බිහිවූ ජනප‍්‍රිය සංගීත මිශ‍්‍රණයකි. එහි මුල් සාම්ප‍්‍රදායික ජන සංගීතය කෙල්ටික් සංගීතය බ්ලූස් ගොස්පල් සංගීතය හෝකුම් සහ පැරණි යුගයේ සංගීතය දක්වා දිවෙන අතර 1920 දශකයේ දී මෙය සීඝ‍්‍රයෙන් ව්‍යාප්ත විය. මේ සඳහා මුලින් භාවිත වූ හිල්බිලි මියුසික් යන්න බැහැර වන විට 1940 දශකයේ දී කන්ටි‍්‍ර
මියුසික් යන්න ආදේශ විය. මෙම වදන 1970 දශකයේ දී වඩාත් ව්‍යාප්ත වූ අතර ඉන් පසුව කන්ටි‍්‍ර සහ වෙස්ටර්න් සංගීතය ක‍්‍රමයෙන් පහව යන්නට විය. කෙසේ වුවද එක්සත් රාජධානියේ තවමත් මෙම සංගීත රටාව බහුලව භාවිතා වේ.

වයඹදිග එක්සත් ජනපදවල විවිධ ජාතීන් ට අයත් කණ්ඩායම් විසින් නිමැවූ වෙස්ටර්න් මියුසික් යන්න ත් සමග කන්ටි‍්‍ර සහ වෙස්ටර්න් මියුසික් යන්න පොදු වදනක් සේ භාවිතා විය.

කන්ටි‍්‍ර සංගීතය එදා මෙදා තුල වැඩිම අලෙවියක් වාර්තා කළ ගායකයෝ දෙදෙනෙක් බිහිකිරීමට සමත් විය. ඉන් එක් අයෙකු වූ එල්විස් ප්‍රෙස්ලි මුල් කාලයේ හිල්බිලි කැට් යන නාමයෙන් හැඳින්වූ අතර ලූසියානා හේරයිඞ් නම් රූපවාහිනී වැඩසටහනේ නිරන්තර පෙනී සිටින්නෙක් විය. ඔහු පසුව එකල නැගී එන සංගීතයක් වූ රොක් ඇන්ඞ් රෝල් අර්ථ නිරූපණය කළ ශිල්පියා බවට පත් විය.
අනෙක් අලෙවි වාර්තා තැබූ ගායකයා වූයේ ගාර්ත් බෲක්ස් ය. වැඩිම ආදායමක් ලැබූ කන්ටි‍්‍ර ගායකයෙකු වූ ඔහු 1990 දශකයේ අග භාගයේ කුඩා කාලයකට හැරුණු කොට සම්පූර්ණයෙන් ම කන්ටි‍්‍ර ගායකයෙකු ලෙස කටයුතු කළේ ය.

බොහෝ සංගීත ක‍්‍රම වල අලෙවිය අඩු වූවද 2006 වසරේදී කන්ටි‍්‍ර සංගීතය එහි හොඳම වසරක් වාර්තා කළේ ය. අමෙරිකාවේ කන්ටි‍්‍ර ඇල්බම අලෙවිය සියයට 17.7 කින් වැඩිවූ අතර එය ප‍්‍රමාණාත්මකව මිලියන 36 ක් විය. මීට අමතරව ගුවන් විදුලි වර්ගීකරණ සමාගම් දත්ත අනුව එක්සත් ජනපදය පුරා කන්ටි‍්‍ර සංගීතයට සවන් දෙන්නෝ ප‍්‍රමාණය පසුගිය දශකය පුරාම සතියකට වැඩිහිටියන් මිලියන 77.3 ක ඒකාකාරී තත්වයකින් පැවතිණ.

කන්ටි‍්‍ර මියුසික් යන පදය බොහෝ ශෛලීන් ප‍්‍රභේදයන් සහ අනු ප‍්‍රභේදයන් වෙනුවෙන් භාවිත කරනු ලබයි.
References

http://en.wikipedia.org/wiki/Country_music
සංගීත ප‍්‍රසංග

සංගීත ප‍්‍රසංගයක් යනු පේ‍්‍රක්ෂකයන් පිරිසක් ඉදිරියේ පැවැත්වෙන බොහෝ විට සංගීතමය සජීවී ඉදිරිපත් කිරීමකි. සංගීතය තනි පුද්ගලයෙක් විසින් හෝ වාද්‍ය වෘන්දයක් හෝ සංගීත කණ්ඩායමක් මගින් හෝ ඉදිරිපත් වේ. අවන්හල් , රාත‍්‍රී සමාජ ශාලා , නිවාස , ගවමඩු , විශේෂිත ප‍්‍රසංග ශාලා , බහු කාර්ය ගොඩනැගිලි හා ඇතැම් විට ක‍්‍රීඩාංගන පවා වැනි විවිධ ස්ථාන වල විවිධ ස්වරූපයන්ගෙන් ප‍්‍රසංග පැවැත්වේ. විශාල භූමියක පැවැත්වෙන ප‍්‍රසංග ඇරීනා කොන්සර්ට් ලෙස හඳුන්වනු ලබයි. සාමාන්‍යයෙන් ඉදිරපත් කරන පිරිස වේදිකාවක් මත හිඳ තම ඉදිරිපත් කිරීම සිදු කරයි. තැටිගත සංගීතය පෙරට ඒමට පෙර සංගීත වාදන ඇසීම සඳහා පැවති එකම ක‍්‍රමය වූයේ සංගීත ප‍්‍රසංග වේ.

ප‍්‍රසංගයක ප‍්‍රධාන වැදගත්කම වනුයේ සංගීතඥයන් හට පේ‍්‍රක්ෂක පිරිසක් ඉදිරියේ සිය ඉදිරිපත්කිරීමට ඉඩ සැළසීමයි. එය සංගීතඥයන් ට මහජනතාව හමුවේ නිර්මාණ එලි දැක්වීමට ඉඩ සළසයි. එයට පැමිණෙන රසිකයෙක් ප‍්‍රසංගය වටින්නේ නම් නැවත එම ඉදිරිපත් කිරීම සඳහා යයි. කලාකරුවෝ බොහෝ විට තම තැටි සඳහා ප‍්‍රචාරණය ලබා දීමට සංචාර කරන අතර එමගින් නව සංගීත සංයෝජන තම රසිකයනට හඳුන්වා දෙයි. ඇතැම් සංගීතඥයෝ හා කණ්ඩායම් නිරන්තරයෙන් සංචාර පවත්වන අතර ඇතැමුන් එසේ කරන්නේ කලාතුරකිනි.
සංගීත සංදර්ශන චාරිකා

සංගීත සංදර්ශන චාරිකාවක් යනු සංගීතඥයන්, සංගීත කණ්ඩායම් හෝ යම් පිරිසක් විසින් විවිධ නඟරවල හෝ ස්ථානවල පවත්වන සංගීත සංදර්ශන මාලාවකි. විශේෂයෙන් ජනප්‍රිය සංගීත ලෝකය තුළ දී එවැනි චාරිකා මාස ගණන් හෝ අවුරුදු ගණන් පවතින මහා පරිමාණ ව්‍යාපාර විය හැකි අතර ඒවා මිලියන 100 හෝ 1000 මිනිසුන් විසින් නරඹන අතර ප්‍රවේශ පත්‍ර ආදායම් ලෙස ඩොලර් මිලියන ගණනින් (හෝ ඒ හා සමානව) ලබා දේ. ඉතා දිගු සංගීත සංදර්ශන චාරිකාවල විවිධ අංග “legs” ලෙස හඳුන්වනු ලැබේ. සංගීත සංදර්ශන චාරිකා ප්‍රාදේශීය මට්ටමේ දී බොහෝ විට සංදර්ශක වර්ධකයන් මඟින් හෝ රඟ දක්වනු ලබන කලා ඉදිරිපත් කරන්නන් විසින් පාලනය කරනු ලැබේ.
රෆායෙල් නඩාල්

thumb|


රෆායෙල් නඩාල් 1986 ජූනි 3 වැනි දින ස්පාඤ්ඤයේ මැලොක්රා හි මැනකොර් හි උපත ලද්දේය. ලෝකයේ අංක 2 වශයෙන් වර්ග කර ඇති ඔහු වෘත්තීය ටෙනිස් ක්‍රීඩකයෙකි. ඔහු ප්‍රංශ විවෘත ටෙනිස් තරඟාවලියේ කේවල ශූරතාවය තුන් වරක් දිනා ගත්තේ ය. එමෙන්ම විම්බ්ලෙඩන් කේවල අනු ශූරතාවය (2006 – 07/0 දෙවරක් දිනා ගත්තේ යග

නඩාල් ප්‍රංශ විවෘත තරඟයේ සියලුම තරඟ 21 ජය ග්‍රහණය කරමින් එම ශූරතාවලියේ අපරාජිතව සිටියේය. ලෝකයේ අංක 1 ට සිටි රොජර් ෆෙඩරර් ප්‍රංශ ප්‍රංශ විවෘත තරඟාවලියේ 2005, 2006, සහ 2007 වසර වලදී පරාජය කිරීම නිසා ඔහු ප්‍රසිද්ධියට පත්වී සිටියේය. 2005 අප්‍රේල් සිට 2007 මැයි දක්වා නඩාල් එක දිගට ක්ලේ කොර්ට් තරඟ 81 ජයග්‍රහණය කර ඇත. 2007 පැවති හැම්බර්ග් මාස්ටර් අවසාන තරඟයේදී ෆෙඩරර් විසින් පරාජය කරනු ලැබිනි.

ඩේවීස් කුසලාන අවසන් තරග තුලදී ස්පාඥ්ඥය වෙනුවෙන් තරග වැදීමෙන් පසුව 2024 නොවැම්බර් මාසයෙහිදී නඩාල් ක්‍රීඩාවෙන් විශ්‍රාම ගත්තේය.
මූලාශ්‍ර

ප්‍රවර්ගය:1986 උපත්
ප්‍රවර්ගය:ටෙනිස්
ප්‍රවර්ගය:ටෙනිස් ක්‍රීඩක ක්‍රීඩිකාවෝ
ප්‍රවර්ගය:ක්‍රීඩක ක්‍රීඩිකාවෝ
රංගිරි දඹුලු ජාත්‍යන්තර ක්‍රීඩාංගනය

රංගිරි දඹුලු ජාත්‍යන්තර ක්‍රීඩාංගනය ආසන 30,000 කින් සමන්විත විවිධ අංශයන් සඳහා ප්‍රයෝජනයට ගත හැකි ක්‍රීඩාංගනයකි. එය දැනට වැඩි වශයෙන් ප්‍රයෝජනයට ගනු ලබන්නේ ක්‍රිකට් ක්‍රීඩාව වෙනුවෙනි. මධ්‍යම පලාතේ දඹූල්ල නගරය ආසන්නව වපසරිය අක්කර 60ක්(ව.මී 240,000) වන රන්ගිරි දඹුල්ල විහාරයෙන් බදු ගන්නා ලද භූමියක පිහිටා ඇත. මෙම ක්‍රීඩාංගනය ඉබ්බංකටුව වැවට මායිම්ව ගොඩනගා තිබේ.
ඉතිහාසය

සමාරම්භක එක්දින ජාත්‍යන්තර තරඟය‍‍ 2001 මාර්තු මස ශ්‍රී ලංකාව සහ එංගලන්තය අතර පවත්වන ලදී. 2003 වසරේදී ක්‍රීඩාංගන ආලෝකකරන පද්ධතිය සවිකරන ලදී.
ක්‍රීඩාංගනය

වියළි කලාපයේ පිහිටා ඇති බැවින් අවුරුද්ද පුරාම තරඟ පැවවැත්වීමේ හැකියාවක් පවතී.ශ්‍රී ලංකා ක්‍රිකට් පාලන මණ්ඩලයේ ප්‍රතිපාදන යටතේ මෙම ක්‍රීඩාංගනය දින 167කින් සාදා නිමකරන ලදී. තණතිල්ල පන්දුයවන්නන්ට බෙහෙවින් හිතකර වන අතර, උදෑසන කාලයේ වැඩි පිණි ස්වභාවය වේගපන්දු යවන්නන්ට වාසිදායකය. සවස් කාලයේ පිටියේ වියළි ගතිය දඟ පන්දු යවන්නන්ට වාසිදායකය.
ක්‍රීඩාංගන දත්ත

එක්දින අන්තර්ජාතික තරඟ

*එක්දින ජාත්‍යන්තර ක්‍රිකට් තරඟයකදී ලබා ගත් වැඩිම ලකුණු ප්‍රමාණය පකිස්තානය විසින් බංගලාදේශයට එරෙහිව 385/7 2010 ජුනි 21.
*එක්දින ජාත්‍යන්තර ක්‍රිකට් තරඟයකදී ලබා ගත් අඩුම ලකුණු ප්‍රමාණය 88,එංගලන්තය විසින් ශ්‍රී ලංකාවට එරෙහිව 2003 නොවෑම්බර් 18 සහ ඉන්දියාව විසින් නවසීලන්තයට එරෙහීව 2010 අගෝස්තු 10.
*එක් ක්‍රීඩකයෙකු විසින් ලබාගත් වැඩිම ලකුණු සංඛ්‍යාව මහේල ජයවර්ධන විසින් මෙම ලකුණු 1076
*ක්‍රීඩාංගනයේදී එක් ක්‍රීඩකයෙකු විසින් ලබාගත් වැඩිම ලකුණු සංඛ්‍යාව 124 සහිඩ් අෆ්‍රිඩි විසින් බංගලාදේශයට එරෙහිව 2009-2010 තරඟවාරයේදී.
*ලබාගත් වැඩිම කඩුළු ‍ප්‍රමාණය මුත්තයියා මුරලිදරන් කඩුළු 42.
*හොඳම පන්දු යැවීම මුත්තයියා මුරලිදරන් විසින් 5/23.
මේවාද බලන්න

* ටෙස්ට් ක්‍රිකට් ක්‍රීඩාංගන නාමාවලිය
* ශ්‍රී ලංකාවේ අන්තර්ජාතික ක්‍රිකට් ක්‍රීඩාංගන නාමාවලිය
මූලාශ්‍ර
බාහිර සබැඳි

* Upcoming Matches at Dambulla
* Cricinfo profile on Dambulla
රිද්මයානුකූල ජිම්නාස්ටික්

thumb|200px|ග්‍රීක කණ්ඩායම වෙතින් රිද්මයානුකූල ජිම්නාස්ටික් 2000 සිඩ්නි ඔලිම්පික් තරගාවලියෙහිදී

රිද්මයානුකූල ජිම්නාස්ටික් යනු තනිවම හෝ දෙදෙනෙකු, තිදෙනෙකු නැතහොත් ඊට වැඩිපිරිසක් (සාමාන්‍යයෙන් මෙම ගණන පහකි) කඹ, වලලු, බෝල, පොලු සහ පීත්ත පටි විවිධාකාර ලෙස හසුරුවමින් කරන ක්‍රීඩාවකි. එමෙන්ම රිද්මයානුකූල ජිම්නාස්ටික් යනු බැලේ, ජිම්නාස්ටික්, නැටුම්, උපකරණ හැසිරවීම් ආදිය එකට සම්බන්ධ කර ගත් ක්‍රීඩාවකි. වැඩිපුර ලකුණු රැස් කර ගත් තැනැත්තා ජයග්‍රාහකයා වෙයි. ජයග්‍රාහකයා තෝරනු ලබන්නේ විනිශ්චය මණ්ඩලයක් විසිනි. විනිශ්චයේදී ක්‍රීඩකයින්ගේ පැනීම්, සමබරතාවය, භ්‍රමණය, නම්‍යශීලිත්වය, උපකරණ හැසිරවීම සහ කලාත්මක ගුණාංග එක්කිරීම් විනිශ්චයකරුවන් විසින් සැලකිල්ලට ගනු ලැබේ.

Federation International de Gymnastics (FIG) ෆෙඩරේෂන් ඉන්ටර්නැෂනේල් ඩි ජිම්නාස්ටික් නම් ක්‍රීඩා පාලන ආයතනය 2001, 2003, සහ 2005 වසර වලදී ලකුණු දීමේ විධාන සංග්‍රහය වෙනස් ‍කළේය. තාක්ෂණික අංශය වඩාත් අවධාරණය කිරීම සහ විනිශ්චය කිරීමට අදාළ විෂය පථය අඩු කිරීම එහි අරමුණ විය. 2001 ට පෙර විනිශ්චය කෙරුනේ කලාත්මක ජිම්නාස්ටික් වල මෙන් 10 පරිමාණයෙනි. එය 2003 දී 30 පරිමාණයටද, නැවත 2005 දී 20 පරිමාණයටද වෙනස් කරන ලදි. අවසාන ලකුණු නිශ්චය කිරීමට අගයයන් 3 ක් එකතු විය යුතුය. එනම්, තාක්ෂණික, කලාත්මක සහ ක්‍රියාත්මක වීම යන අගයයන්ය.

අන්තර් ජාතික තරඟ වලදී ජූනියර් සහ සීනියර් වශයෙන් කොටස් දෙකකට බෙදේ. උපන් දිනය අනුව වයස 16 න් පහළ අය ජූනියර් ලෙසත් ඉහළ අය සීනියර් ලෙසත් කාණ්ඩ කරනු ලැබේ. ජිම්නාස්ටික් පුහුණුව සිරිතක් වශයෙන් ආරම්භ කරන්නේ කෙනෙකුගේ කුඩා අවදියේදිමය. ඔවුන් හැකියාවන් අතින් ඉහළම තත්වයට පත්වන්නේ අවුරුදු විස්ස සම්පූර්ණ වීමට ආසන්නයේදිය.මෙම ක්‍රීඩාවේ උපරිම අවස්ථාවන් ලෙස සැලකෙන්නේ ඔලිම්පික් තරඟ, සහ ග්‍රෝං ප්‍රි (Grand prix) ශූරතාවයන් යන අවස්ථායි.

ප්‍රවර්ගය:ක්‍රීඩා
ප්‍රවර්ගය:ජිම්නාස්ටික්
ප්‍රවර්ගය:රිද්මයානුකූල ජිම්නාස්ටික්
ප්‍රවර්ගය:Gymnastics disciplines